ད་དུང་གནད་དོན་འདི་དང་འབྲེལ་ནས་བཤད་དགོས་པ་ཞིག་ལ་ཆོས་དང་ཆབ་སྲིད་གཉིས་ཟློག་ཕྱོགས་ཁོ་ན་ཡིན་པ་དང།འདི་གཉིས་ལམ་གཅིག་ཏུ་འགྲོ་ཐབས་གཏན་ནས་མེད་པའི་བསམ་ཚུལ་བཤད་མཁན་ཡང་མང་པོ་ཡོད་ལ།ལྷག་པར་དུ་ཐེག་པ་ཆེན་པོའི་རྗེས་སུ་འབྲངས་མཁན་གྱི་ཆོས་ལུགས་པ་ཞིག་གི་ཕུགས་བསམ་མམ་མཐར་ཐུག་གི་དམིགས་ཡུལ་བདག་ལས་གཞན་གཅེས་ཀྱི་བསམ་བློ་རྣལ་མ་ཞིག་གིས་གཞི་བྱས་ཏེ།སེམས་ཅན་ཐམས་ཅད་སངས་རྒྱས་ཀྱི་གོ་འཕང་ལ་འགོད་རྒྱུ་དེ་ཡིན་པ་དང།ཆབ་སྲིད་ཀྱི་རང་ཁེ་གཞན་ཕམ་གྱི་དམིགས་ཡུལ་ཁོག་ལ་བཅུག་པའི་འགྲན་རྩོད་གཉིས་གཞི་གཅིག་ཏུ་བསྒྲིགས་ནས་བརྟག་དཔྱད་བྱས་ཚེ།ས་ཆེན་པོ་ལ་གནས་པའི་བྱང་ཆུབ་སེམས་དཔའ་དག་གི་སྤྱོད་ཡུལ་དུ་གྱུར་པ་ཞིག་ཡིན་སྲིད་ཀྱང།མི་རང་ག་བ་ཞིག་གི་བློ་ངོར་མི་མཐུན་རྟ་གཡག་མགོ་སྦྲེལ་ཞེས་པ་དང་གཅིག་མཚུངས་ལྟ་བུར་མཐོང་ཡོང་གི་འདུག